Keskustelu:Incap

message: Matthäus Gehägeberg poisti artikkelista tiedon osakkeen splittauksesta: "Toukokuussa 2022 Incapin osake splitattiin, eli yhdellä vanhalla osakkeella sai neljä uutta osaketta." Perusteluna oli: "Päivänkohtainen pikku-uutinen pois. Ei tällaisten lisäämisestä tietosanakirjaan kannata maksaa." Kannattaa ehkä lukea artikkeli osakkeiden splittaus (tai englanniksi) ja miettiä sitten, onko todellakin päiväkohtainen pikku-uutinen, jos osakkeen arvo tippuu viidennekseen.Jjanhone (keskustelu) 15. kesäkuuta 2022 kello 16.47 (EEST)
replies: text: Jotta saan keskustelulle näkyvyyttä, pingaan tähän käyttäjät, jotka ovat artikkelia aiemmin muokanneet: Crt, Kotivalo, Jepse, Linkkerpar, Bau98 ja Lakritsa. Jjanhone (keskustelu) 15. kesäkuuta 2022 kello 16.52 (EEST)
replies: text: :Incapin tämänkertainen splitti ei ole yhtään sen tietosanakirjamerkittävämpi kuin yrityksen aiemmatkaan splitit, joita artikkelissa ei mainita, tai muiden yritysten splitit, joita niitäkään ei yleensä tietosanakirjassa luetella. Jokainen osakas saa aiemmin omistamansa osakkeen lisäksi neljä uutta, mistä seuraa, että osakkaiden omistuksen arvo ei oikeasti muutu. Jos kakku jaetaan ohuempiin siivuihin mutta siivuja on vastaavasti enemmän, niin mässyä on lautasella sama määrä kuin ennenkin.--Matthäus Gehägeberg (keskustelu) 15. kesäkuuta 2022 kello 18.06 (EEST)
replies: text: ::Mielestäni kuulostaa ihan merkittävältä lisäykseltä ja sopivalta artikkelin tarkkuuteen muutenkin. --Lakritsa (keskustelu) 15. kesäkuuta 2022 kello 23.09 (EEST)
replies: text: :::Tässä vielä tietoa myös ekasta splitistä, josta tiedän. Oliko näitä muitakin? En lisää tietoa artikkeliin ennenkuin saadaan selvyys siitä, kuuluvatko splitit artikkeleihin vai eivät. "Syksyllä 2020 Incapin osakkeenomistajille järjestettiin osakeanti, jossa oli tarjolla lähes 1,5 miljoonaa uutta osaketta, joiden arvo oli noin 10,9 miljoonaa euroa. Lähde: . Kyseessä oli siis splitti, vaikkei ko. termiä Kauppalehden jutusta löydykään.Jjanhone (keskustelu) 16. kesäkuuta 2022 kello 12.13 (EEST)
replies: text: ::::Tuo olikin merkintäetuoikeusanti. Se tarkoittaa maksullista osakeantia, jossa omistajat maksavat yhtiöön rahaa ja saavat sitä rahaa vastaan osakkeita. Se tarkoittaa, että kakun koko kasvaa. Yritykset tekevät näin, kun tarvitsevat lisää pääomaa. Splittauksessa, jota pidit tietosanakirjamerkittävänä asiana, osakas ei maksa rahaa eikä hän saa mitään lisää vaan hänen lautasellaan oleva kakunpala leikataan pienempiin siivuihin, mutta hänellä on operaation jälkeen tasan sama määrä kakkua. Osakkaiden kannalta tämä ei siis ole mitenkään huolestuttavaa. Asiasta löytyy varmasti eri kielisiä wikipedia-artikkeleita.--Matthäus Gehägeberg (keskustelu) 16. kesäkuuta 2022 kello 12.42 (EEST)
replies: text: :::::Sanoit, että "Incapin tämänkertainen splitti ei ole yhtään sen tietosanakirjamerkittävämpi kuin yrityksen aiemmatkaan splitit, joita artikkelissa ei mainita". Milloin Incapin osakkeen aiemmat splitit on siis tehty? Jjanhone (keskustelu) 16. kesäkuuta 2022 kello 13.02 (EEST)
replies: text: ::::::Täältä selviää vuodesta 2015 lähtien. Sijoittajien nippelitietoa, ei tarvetta kirjata yleistajuiseen tietosanakirjaan. Kotivalo (keskustelu) 16. kesäkuuta 2022 kello 22.29 (EEST)

text: ::::::Sijoittajakonkari Seppo Saario kirjoittaa tänään OP-pankin sivuilla hyvin tästäkin asiasta: ”Valppaat pörssiyhtiöt pitävät huolen siitä, että osakkeen hintamielikuva ei lukitu tietylle hintatasolle. Siitä pääsee kerralla eroon pilkkomalla osake pienempiin yksiköihin. Itse asiassa osakkeen pilkkominen esimerkiksi kahdella tai viidellä ei teoriassa muuta yhtiön arvoa, koska osakkeen pörssikurssi putoaa vastaavasti. Käytäntö osoittaa, että alemmalla yksikköhinnalla lisätään mielenkiintoa yhtiötä kohtaan. Markkinat unohtavat osakkeen pilkkomisen muutamassa viikossa.” – Oikeastaan Wikipediassa ei pitäisi lainkaan kertoa pörssiyhtiöiden osakkeista ja niiden arvoista, koska tietoja ei kuitenkaan päivitetä kuin satunnaisesti eikä tällaisia ”markkinointitemppuja” kuten splittejä pystytä tietolaatikon silmäilyn tasolla mitenkään kertomaan, saati edes leipätekstissä kunnolla selittämään. Kotivalo (keskustelu) 29. kesäkuuta 2022 kello 09.46 (EEST)
thread_title: Osakkeen splittaus